Public procurement notice: Contract Award Notice
Published: 2020-07-01
Buyer: Υπουργείο Υποδομών και Μεταφορών - Γ.Γ.Υ. - Γ.Δ.Υ.ΛΙ.Κ.Υ. - Διεύθυνση Αντιπλημμυρικών και Εγγειοβελτιωτικών Έργων (Δ19)
Country: GR
Contract type: Works
Procedure: Open procedure
CPV classification: 45232120 | 45247000: Construction work for dams and canals
Estimated value: 4504185.01 EUR
Award criteria: Lowest price

Technical requirements: Αντικείμενο του έργου είναι η κατασκευή του αρδευτικού δικτύου της λιμνοδεξαμενής Αγ. Γεωργίου, η οποία έχει ήδη κατασκευαστεί σε θέση 1,50 χλμ. νοτιοανατολικά του οικισμού Άγιος Γεώργιος και συλλέγει μέρος των επιφανειακών παροχών του χειμάρρου Χαυγά. Η ταμίευση του νερού στη λιμνοδεξαμενή, χωρητικότητας 2.150.000 κ.μ., σκοπό έχει να αρδεύσει καλλιεργούμενες εκτάσεις 13.370 στρεμμάτων, οι οποίες εκτείνονται στο δυτικό τμήμα του Οροπεδίου και δεν καλύπτονται από το υφιστάμενο γειτονικό δίκτυο άρδευσης ταμιευτήρα Χαυγά.
Η απαιτουμένη πίεση λειτουργίας στα στόμια υδροληψιών εξασφαλίζεται με την κατασκευή αναρρυθμιστικής δεξαμενής, σε θέση κατάλληλου υψομέτρου, στην οποία ανυψώνεται το νερό άρδευσης με τη βοήθεια αντλιοστασίου και καταθλιπτικού αγωγού. Το αντλιοστάσιο προβλέπεται να τροφοδοτείται μέσω της κατασκευής αγωγού μεταφοράς από τη λιμνοδεξαμενή Αγίου Γεωργίου. Από τη δεξαμενή αναρρύθμισης ξεκινά το υπόγειο σωληνωτό υπό πίεση δίκτυο άρδευσης (κεντρικός αγωγός και κλάδος Β).
Αγωγού μεταφοράς από τη λιμνοδεξαμενή στο αντλιοστάσιο μήκους 2.297m και καταθλιπτικού αγωγού από το αντλιοστάσιο στη δεξαμενή αναρρύθμισης μήκους 360m, από Χ/Σ διατομής Φ700.
Αντλιοστασίου, που κατασκευάζεται στο πλάτωμα του παλιού λατομείου, ορθογωνικής κάτοψης διαστάσεων 9,40x15,90x6,90m. Είναι υπέργειο με φέροντα οργανισμό από οπλισμένο σκυρόδεμα, εξοπλισμένο με τα αναγκαία ηλεκτρομηχανολογικά έργα, για την ανύψωση του αρδευτικού νερού στη δεξαμενή αναρρύθμισης.
Δεξαμενής αναρρύθμισης, στον λόφο που βρίσκεται νοτιοανατολικά του οροπεδίου, ημιυπέργειας, ορθογωνικής κάτοψης διαστάσεων 42,0x27,0x5,0m με κατακόρυφα τοιχία από οπλισμένο σκυρόδεμα, η οποία θα φέρει μεταλλικό στέγαστρο.
Δευτερευόντων αγωγών 1 έως 9 και τριτευόντων αγωγών από HDPE κλάσης 12,5 atm, διατομής από Φ110 έως Φ355, συνολικού μήκους 55.400m.
Οι αγωγοί του αρδευτικού δικτύου εξοπλίζονται συνολικά με 786 τεμάχια συσκευών, εκ των οποίων 279 υδροληψίες 2 στομίων και 122 υδροληψίες 4 στομίων (συνολικά 1.046 υδροστόμια), με υδρομετρητές ενσωματωμένης τηλεμετρίας παροχής.
Ο κεντρικός αγωγός μεταφέρει τις παροχές άρδευσης στους δευτερεύοντες και τους τριτεύοντες αγωγούς του δικτύου άρδευσης, το οποίο έχει ακτινωτή διάταξη. Η μέθοδος άρδευσης που προβλέπεται, είναι με μικροπαροχές (στάγδην άρδευση).
Οι προβλεπόμενοι αγωγοί χαράσσονται κατά μήκος των υφιστάμενων αγροτικών οδών. Στις περιοχές όπου δεν υφίστανται οδοί, οι αγωγοί προβλέπεται να κατασκευαστούν κατά μήκος των ορίων μεταξύ των αγροτεμαχίων. Επίσης, θα χαραχθεί οδός πρόσβασης στο αντλιοστάσιο και τη δεξαμενή αναρρύθμισης.
Για την εύρυθμη λειτουργία του, το δίκτυο θα εξοπλισθεί με συσκευές ασφάλειας, ελέγχου, λειτουργίας και συντήρησης (δικλίδες, μετρητές παροχής, αερεξαγωγοί, εκκενωτές, υδροληψίες κ.λπ.). Οι συσκευές θα προστατευθούν με φρεάτια από οπλισμένο σκυρόδεμα.
Στον περιβάλλοντα χώρο του αντλιοστασίου και της δεξαμενής, και στον δρόμο πρόσβασης από το αντλιοστάσιο στη δεξαμενή, προβλέπεται να γίνει δενδροφύτευση. Επίσης, προβλέπεται φυτοτεχνική διευθέτηση των τυχόν πρόσθετων χώρων στους δρόμους, που θα απαιτηθούν κατά την κατασκευή του έργου. Τέλος, προβλέπεται διαμόρφωση ηπιότερων πρανών στην περιοχή του λατομείου, με φυτοκάλυψή τους, όπως ορίζεται στην περιβαλλοντική αδειοδότηση και σύμφωνα με τη μελέτη φύτευσης.
Για τη συμμετοχή στον διαγωνισμό, απαιτείται η κατάθεση από τους συμμετέχοντες οικονομικούς φορείς, κατά τους όρους της παρ. 1 α) του άρθρου 72 του ν. 4412/2016, εγγυητικής επιστολής συμμετοχής, που ανέρχεται στο ποσό των εκατόν ογδόντα έξι χιλιάδων διακοσίων ενενήντα ευρώ (186 290,00 EUR).
Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων, που συμμετέχουν στην ένωση.
Η εγγύηση συμμετοχής πρέπει να ισχύει τουλάχιστον για 30 ημέρες μετά τη λήξη του χρόνου ισχύος της προσφοράς του άρθρου 19 της διακήρυξης, ήτοι μέχρι 3.5.2020, άλλως, η προσφορά απορρίπτεται. Η αναθέτουσα αρχή μπορεί πριν από τη λήξη της προσφοράς, να ζητά από τον προσφέροντα να παρατείνει πριν από τη λήξη τους, τη διάρκεια ισχύος της προσφοράς και της εγγύησης συμμετοχής.
Η εγγύηση συμμετοχής καταπίπτει υπέρ του κυρίου του έργου, μετά από γνώμη του Τεχνικού Συμβουλίου, αν ο προσφέρων αποσύρει την προσφορά του, κατά τη διάρκεια ισχύος αυτής και στις περιπτώσεις του άρθρου 4.2) της διακήρυξης.


Winner: Ίντρακομ Κατασκευές Ανώνυμη Εταιρεία Τεχνικών Έργων και Μεταλλικών Κατασκευών, με δ.τ. «Ίντρακατ»
Award value: 4504185.01
Number of bids: 3